49. ΒΑΣΙΛΙΚΟΝ ΔΙΑΤΑΓΜΑ της 29/30 Ιουν. 1955 Περί συγχωνεύσεως των Υπηρεσιών Εντελλομένων Εξόδων των τέως Υπουργείων Δημοσίων ΄Εργων και Συγκοινωνιών. ΄Εχοντες υπ’ όψιν το εδάφ. δ΄ της παρ. 3 του άρθρ. 8 του Νόμ. 3076/1954 «περί τροποποιήσεως και συμπληρώσεως του Α.Ν. 1671/1951 «περί Υπουργικού Συμβουλίου» την υπ’ αριθ. 321/7.6.55 γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 374/15.6.1955 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: ΄Αρθρον μόνον.-1.Από 1ης Ιουλ. 1955 αι Υπηρεσίαι Εντελλομένων Εξόδων των τέως Υπουργείων Συγκοινωνιών και Δημοσίων ΄Εργων συγχωνεύονται εις ενιαίαν Υπηρεσίαν Εντελλομένων Εξόδων Υπουργείου Συγκοινωνιών και Δημοσίων ΄Εργων. Σελ. 58(α) 164 - 146 2.Η κατά την προηγουμένην παράγραφον Υπηρεσία διαιρείται εις τα κάτωθι Τμήματα Α΄ Τμήμα, όπερ ασχολείται με την έγκρισιν, εκκαθάρισιν και εντολήν πληρωμής των δαπανών αρμοδιότητος του τέως Υπουργείου Δημοσίων ΄Εργων. Β΄ Τμήμα, όπερ ασχολείται με την έγκρισιν, εκκαθάρισιν και εντολήν πληρωμής δαπανών σεισμοπλήκτων περιοχών και την διεξαγωγήν της λογιστικής εν γένει υπηρεσίας δια τας δαπάνας τας αναγομένας εις την αρμοδιότητα των Α΄ και Β΄ Τμημάτων, και Γ΄ Τμήμα, όπερ ασχολείται με την έγκρισιν, εκκαθάρισιν και εντολήν πληρωμής των δαπανών αρμοδιότητος του τέως Υπουργείου Συγκοινωνιών και την διεξαγωγήν της εν γένει λογιστικής υπηρεσίας δια τας δαπάνας ταύτας. 3.Η διεξαγωγή της λογιστικής υπηρεσίας ενεργείται παρ’ εκατέρου των Τμημάτων Β΄ και Γ΄ δι’ ιδίων λογιστικών βιβλίων, λογιστικών καταστάσεων κλπ. και ιδίας αριθμήσεως των εκδιδομένων ενταλμάτων πληρωμής. 4.Τον Διευθυντήν της Υπηρεσίας Εντελλομένων Εξόδων Υπουργείου Συγκοινωνιών και Δημοσίων ΄Εργων ελλείποντα, απόντα ή κωλυόμενον αναπληροί ως προς τας αρμοδιότητας του Γ΄ Τμήματος, Προϊστάμενος του Τμήματος τούτου. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. 